cyanic-selkie/wikianc huggingface dataset:
गंगा नदी
प्रदूषण एवं पर्यावरण
गंगा नदी विश्व भर में अपनी शुद्धीकरण क्षमता के कारण जानी जाती है। लम्बे समय से प्रचलित इसकी शुद्धीकरण की मान्यता का वैज्ञानिक आधार भी है। वैज्ञानिक मानते हैं कि इस नदी के जल में बैक्टीरियोफेज नामक विषाणु होते हैं, जो जीवाणुओं व अन्य हानिकारक सूक्ष्मजीवों को जीवित नहीं रहने देते हैं। नदी के जल में प्राणवायु (ऑक्सीजन) की मात्रा को बनाये रखने की असाधारण क्षमता है; किन्तु इसका कारण अभी तक अज्ञात है। एक राष्ट्रीय सार्वजनिक रेडियो कार्यक्रम के अनुसार इस कारण हैजा और पेचिश जैसी बीमारियाँ होने का खतरा बहुत ही कम हो जाता है, जिससे महामारियाँ होने की सम्भावना बड़े स्तर पर टल जाती है। लेकिन गंगा के तट पर घने बसे औद्योगिक नगरों के नालों की गंदगी सीधे गंगा नदी में मिलने से प्रदूषण पिछले कई सालों से भारत सरकार और जनता के चिन्ता का विषय बना हुआ है। औद्योगिक कचरे के साथ-साथ प्लास्टिक कचरे की बहुतायत ने गंगा जल को बेहद प्रदूषित किया है। वैज्ञानिक जाँच के अनुसार गंगा का बायोलॉजिकल ऑक्सीजन स्तर ३ डिग्री (सामान्य) से बढ़कर ६ डिग्री हो चुका है। गंगा में २ करोड़ ९० लाख लीटर प्रदूषित कचरा प्रतिदिन गिर रहा है। विश्व बैंक रिपोर्ट के अनुसार उत्तर-प्रदेश की १२ प्रतिशत बीमारियों की वजह प्रदूषित गंगा जल है। यह घोर चिन्तनीय है कि गंगाजल न स्नान के योग्य रहा, न पीने के योग्य रहा और न ही सिंचाई के योग्य। गंगा के पराभव का अर्थ होगा, हमारी समूची सभ्यता का अन्त। गंगा में बढ़ते प्रदूषण पर नियंत्रण पाने के लिए घड़ियालों की मदद ली जा रही है। शहर की गंदगी को साफ करने के लिए संयन्त्रों को लगाया जा रहा है और उद्योगों के कचरों को इसमें गिरने से रोकने के लिए कानून बने हैं। इसी क्रम में गंगा को राष्ट्रीय धरोहर भी घोषित कर दिया गया है और गंगा एक्शन प्लान व राष्ट्रीय नदी संरक्षण योजना लागू की गयी हैं। हालाँकि इसकी सफलता पर प्रश्नचिह्न भी लगाये जाते रहे हैं। जनता भी इस विषय में जागृत हुई है। इसके साथ ही धार्मिक भावनाएँ आहत न हों इसके भी प्रयत्न किये जा रहे हैं। इतना सबकुछ होने के बावजूद गंगा के अस्तित्व पर संकट के बादल छाये हुए हैं। २००७ की एक संयुक्त राष्ट्र रिपोर्ट के अनुसार हिमालय पर स्थित गंगा की जलापूर्ति करने वाले हिमनद की २०३० तक समाप्त होने की सम्भावना है। इसके बाद नदी का बहाव वर्षा-ऋतु पर आश्रित होकर मौसमी ही रह जाएगा।
नमामि गंगे
इस नदी की सफाई के लिए कई बार पहल की गयी लेकिन कोई भी संतोषजनक स्थिति तक नहीं पहुँच पाया। प्रधानमन्त्री चुने जाने के बाद भारत के प्रधानमन्त्री नरेन्द्र मोदी ने गंगा नदी में प्रदूषण पर नियन्त्रण करने और इसकी सफाई का अभियान चलाया। इसके बाद उन्होंने जुलाई २०१४ में भारत के आम बजट में नमामि गंगा नामक एक परियोजना आरम्भ की। इसी परियोजना के हिस्से के रूप में भारत सरकार ने गंगा के किनारे स्थित ४८ औद्योगिक इकाइयों को बन्द करने का आदेश दिया है। भारत में 2020 के 25 मार्च से 3 मई तक लोक डाउन होने का कारण गंगा के किनारे सभी फैक्टरी बंद है जिस के कर उन का गंदा पानी गंगा में नहीं जा रहा है और गंगा का जल बहुत अधिक साफ हुआ है पिछले दस वर्षो में पहली बार हरकिपोड़ी में गंगा का पानी पीने के लायक बताया गया है।
धार्मिक महत्त्व
भारत की अनेक धार्मिक अवधारणाओं में गंगा नदी को देवी के रूप में निरुपित किया गया है। बहुत से पवित्र तीर्थस्थल गंगा नदी के किनारे पर बसे हुए हैं, जिनमें वाराणसी, हरिद्वार और प्रयागराज उत्तरकाशी प्रमुख हैं। गंगा नदी को भारत की नदियों में सबसे पवित्र माना जाता है एवं यह मान्यता है कि गंगा में स्नान करने से मनुष्य के सारे पापों का नाश हो जाता है। मरने के बाद लोग गंगा में राख विसर्जित करना मोक्ष प्राप्ति के लिए आवश्यक समझते हैं, यहाँ तक कि कुछ लोग गंगा के किनारे ही प्राण विसर्जन या अंतिम संस्कार की इच्छा भी रखते हैं। इसके घाटों पर लोग पूजा अर्चना करते हैं और ध्यान लगाते हैं। गंगाजल को पवित्र समझा जाता है तथा समस्त संस्कारों में उसका होना आवश्यक है। पंचामृत में भी गंगाजल को एक अमृत माना गया है। अनेक पर्वों और उत्सवों का गंगा से सीधा सम्बन्ध है। उदाहरण के लिए मकर संक्रांति, कुम्भ और गंगा दशहरा के समय गंगा में नहाना या केवल दर्शन ही कर लेना बहुत महत्त्वपूर्ण समझा जाता है। इसके तटों पर अनेक प्रसिद्ध मेलों का आयोजन किया जाता है और अनेक प्रसिद्ध मंदिर गंगा के तट पर ही बने हुए हैं। महाभारत के अनुसार मात्र प्रयाग में माघ मास में गंगा-यमुना के संगम पर तीन करोड़ दस हजार तीर्थों का संगम होता है। ये तीर्थ स्थल सम्पूर्ण भारत में सांस्कृतिक एकता स्थापित करते हैं। गंगा को लक्ष्य करके अनेक भक्ति ग्रन्थ लिखे गये हैं। जिनमें श्रीगंगासहस्रनामस्तोत्रम् और आरती सबसे लोकप्रिय हैं। अनेक लोग अपने दैनिक जीवन में श्रद्धा के साथ इनका प्रयोग करते हैं। गंगोत्री तथा अन्य स्थानों पर गंगा के मंदिर और मूर्तियाँ भी स्थापित हैं जिनके दर्शन कर श्रद्धालु स्वयं को कृतार्थ समझते हैं। उत्तराखण्ड के पंच प्रयाग तथा प्रयागराज जो उत्तर प्रदेश में स्थित है गंगा के वे प्रसिद्ध संगम स्थल हैं जहाँ वह अन्य नदियों से मिलती हैं। ये सभी संगम धार्मिक दृष्टि से पूज्य माने गये हैं।
पौराणिक प्रसंग
गंगा नदी के साथ अनेक पौराणिक कथाएँ जुड़ी हुई हैं। मिथकों के अनुसार ब्रह्मा ने विष्णु के पैर के पसीने की बून्दों से गंगा का निर्माण कियाा तथा पृथ्वी पर आते समय शिवजी ने गंगा को अपने शिर जटाओं में रखा। त्रिमूर्ति के तीनों सदस्यों के स्पर्श के कारण यह पवित्र समझा गया। एक अन्य कथा के अनुसार राजा सगर ने जादुई रूप से साठ हजार पुत्रों की प्राप्ति की। एक दिन राजा सगर ने देवलोक पर विजय प्राप्त करने के लिए एक अश्ववमेध नामक यज्ञ किया। यज्ञ के लिए घोड़ा आवश्यक था जो ईर्ष्यालु इन्द्र ने चुरा लिया था। सगर ने अपने सारे पुत्रों को घोड़े की खोज में भेज दिया अन्त में उन्हें घोड़ा पाताल लोक में मिला जो एक ऋषि  कपिल मुनि के समीप बँधा था। सगर के पुत्रों ने यह सोचकर कि ऋषि ही घोड़े के गायब होने की वजह हैं, उन्होंने ऋषि का अपमान किया। तपस्या में लीन ऋषि ने हजारों वर्ष बाद अपनी आँखें खोली और उनके क्रोध से सगर के सभी साठ हजार पुत्र जलकर वहीं भस्म हो गए। सगर के पुत्रों की आत्माएँ भूत बनकर विचरने लगीं क्योंकि उनका अंतिम संस्कार नहीं किया गया था। सगर के पुत्र अंशुमान ने आत्माओं की मुक्ति का असफल प्रयास किया और बाद में अंशुमान के पुत्र दिलीप ने भी। भगीरथ राजा दिलीप की दूसरी पत्नी के पुत्र थे। उन्होंने अपने पूर्वजों का अंतिम संस्कार किया। उन्होंने गंगा को पृथ्वी पर लाने का प्रण किया जिससे उनके अंतिम संस्कार कर, राख को गंगाजल में प्रवाहित किया जा सके और भटकती आत्माएँ स्वर्ग में जा सकें। भगीरथ ने ब्रह्मा की घोर तपस्या की ताकि गंगा को पृथ्वी पर लाया जा सके। ब्रह्मा प्रसन्न हुए और गंगा को पृथ्वी पर भेजने के लिए तैयार हुए और गंगा को पृथ्वी पर और उसके बाद पाताल में जाने का आदेश दिया ताकि सगर के पुत्रों की आत्माओं की मुक्ति सम्भव हो सके। तब गंगा ने कहा कि मैं इतनी ऊँचाई से जब पृथ्वी पर अवतरित होऊँगी तो पृथ्वी इतना वेग कैसे सह पाएगी? तत्पश्चात् भगीरथ ने भगवान शिव से निवेदन किया और उन्होंने अपनी खुली जटाओं में गंगा के वेग को रोककर, एक लट खोल दी, जिससे गंगा की अविरल धारा पृथ्वी पर प्रवाहित हुई। वह धारा भगीरथ के पीछे-पीछे गंगा-सागर संगम तक गई, जहाँ सगर-पुत्रों का उद्धार हुआ। शिव के स्पर्श से गंगा और भी पावन हो गयीं और पृथ्वीवासियों के लिए श्रद्धा का केन्द्र बन गई। पुराणों के अनुसार स्वर्ग में गंगा को मन्दाकिनी और पाताल में भागीरथी कहते हैं। इसी प्रकार एक पौराणिक कथा राजा शान्तनु और गंगा के विवाह तथा उनके सात पुत्रों के जन्म की है।
अल-हदीद
सूरा अल-हदीद (इंग्लिश: Al-Hadid) इस्लाम के पवित्र ग्रन्थ कुरआन का 57 वां सूरा (अध्याय) है। इसमें 29 आयतें हैं। =नाम= सूरा अल-हदीद या सूरा अल्-ह़दीद आयत 25 के वाक्यांश, "और लोहा (अल-हदीद) उतारा" से उद्धृत है। =अवतरणकाल=
गंगा नदी
साहित्यिक उल्लेख
भारत की राष्ट्र-नदी गंगा जल ही नहीं, अपितु भारत और हिन्दी साहित्य की मानवीय चेतना को भी प्रवाहित करती है। ऋग्वेद, महाभारत, रामायण एवं अनेक पुराणों में गंगा को पुण्य सलिला, पाप-नाशिनी, मोक्ष प्रदायिनी, सरित्श्रेष्ठा एवं महानदी कहा गया है। संस्कृत कवि जगन्नाथ राय ने गंगा की स्तुति में 'श्रीगंगालहरी' नामक काव्य की रचना की है। हिन्दी के आदि महाकाव्य पृथ्वीराज रासो तथा वीसलदेव रास (नरपति नाल्ह) में गंगा का उल्लेख है। आदिकाल का सर्वाधिक लोक विश्रुत ग्रन्थ जगनिक रचित आल्हखण्ड में गंगा, यमुना और सरस्वती का उल्लेख है। कवि ने प्रयागराज की इस त्रिवेणी को पापनाशक बतलाया है। श्रृंगार-रस के कवि विद्यापति, कबीर वाणी और जायसी के पद्मावत में भी गंगा का उल्लेख है, किन्तु सूरदास और तुलसीदास ने भक्ति भावना से गंगा-महात्म्य का वर्णन विस्तार से किया है। गोस्वामी तुलसीदास ने कवितावली के उत्तरकाण्ड में ‘श्री गंगा महात्म्य’ का वर्णन तीन छंदों में किया है— इन छंदों में कवि ने गंगा दर्शन, गंगा स्नान, गंगा जल सेवन, गंगा तट पर बसने वालों के महत्त्व को वर्णित किया है। रीतिकाल में सेनापति और पद्माकर का गंगा वर्णन श्लाघनीय है। पद्माकर ने गंगा की महिमा और कीर्ति का वर्णन करने के लिए गंगालहरी नामक ग्रन्थ की रचना की है। सेनापति कवित्त रत्नाकर में गंगा महात्म्य का वर्णन करते हुए कहते हैं कि पाप की नाव को नष्ट करने के लिए गंगा की पुण्यधारा तलवार-सी सुशोभित है। रसखान, रहीम आदि ने भी गंगा प्रभाव का सुन्दर वर्णन किया है। आधुनिक काल के कवियों में जगन्नाथदास रत्नाकर के ग्रन्थ गंगावतरण में कपिल मुनि द्वारा शापित सगर के साठ हजार पुत्रों के उद्धार के लिए भगीरथ की 'भगीरथ-तपस्या' से गंगा के भूमि पर अवतरित होने की कथा है। सम्पूर्ण ग्रन्थ तेरह सर्गों में विभक्त और रोला छंद में निबद्ध है। अन्य कवियों में भारतेन्दु हरिश्चन्द्र, सुमित्रानन्दन पन्त और श्रीधर पाठक आदि ने भी यत्र-तत्र गंगा का वर्णन किया है। छायावादी कवियों का प्रकृति वर्णन हिन्दी साहित्य में उल्लेखनीय है। सुमित्रानन्दन पन्त ने ‘नौका विहार’ में ग्रीष्मकालीन तापस बाला गंगा का जो चित्र उकेरा है, वह अति रमणीय है। उन्होंने गंगा नामक कविता भी लिखी है। गंगा नदी के कई प्रतीकात्मक अर्थों का वर्णन जवाहर लाल नेहरू ने अपनी पुस्तक भारत एक खोज (डिस्कवरी ऑफ इंडिया) में किया है। गंगा की पौराणिक कहानियों को महेन्द्र मित्तल अपनी कृति माँ गंगा में संजोया है।
अल-हदीद
मदनी सूरा अर्थात् पैग़म्बर मुहम्मद के मदीना के निवास के समय हिजरत के पश्चात अवतरित हुई।
गंगा नदी
टीका टिप्पणी
क.    इंदो किं अंदोलिया अमी ए चक्कीवं गंगा सिरे। .................एतने चरित्र ते गंग तीरे। ख.    कइ रे हिमालइ माहिं गिलउं। कइ तउ झंफघडं गंग-दुवारि।..................बहिन दिवाऊँ राइ की। थारा ब्याह कराबुं गंग नइ पारि। ग.   प्रागराज सो तीरथ ध्यावौं। जहँ पर गंग मातु लहराय॥/एक ओर से जमुना आई। दोनों मिलीं भुजा फैलाय॥/सरस्वती नीचे से निकली। तिरबेनी सो तीर्थ कहाय॥ घ.   कज्जल रूप तुअ काली कहिअए, उज्जल रूप तुअ बानी।/रविमंडल परचण्डा कहिअए, गंगा कहिअए पानी॥ ङ.   सुकदेव कह्यो सुनौ नरनाह। गंगा ज्यौं आई जगमाँह॥/कहौं सो कथा सुनौ चितलाइ। सुनै सो भवतरि हरि पुर जाइ॥ च.   देवनदी कहँ जो जन जान किए मनसा कहुँ कोटि उधारे।/देखि चले झगरैं सुरनारि, सुरेस बनाइ विमान सवाँरे। पूजा को साजु विरंचि रचैं तुलसी जे महातम जानि तिहारे।/ओक की लोक परी हरि लोक विलोकत गंग तरंग तिहारे॥ (कवितावली-उत्तरकाण्ड १४५) ब्रह्म जो व्यापक वेद कहैं, गमनाहिं गिरा गुन-ग्यान-गुनी को।/जो करता, भरता, हरता, सुर साहेबु, साहेबु दीन दुखी को। सोइ भयो द्रव रूप सही, जो है नाथ विरंचि महेस मुनी को।/मानि प्रतीति सदा तुलसी, जगु काहे न सेवत देव धुनी को॥ (कवितावली-उत्तरकाण्ड १४६) बारि तिहारो निहारि मुरारि भएँ परसें पद पापु लहौंगो।/ईस ह्वै सीस धरौं पै डरौं, प्रभु की समताँ बड़े दोष दहौंगो। बरु बारहिं बार सरीर धरौं, रघुबीर को ह्वै तव तीर रहौंगो।/भागीरथी बिनवौं कर जोरि, बहोरि न खोरि लगै सो कहौंगो॥ (कवितावली-उत्तरकाण्ड १४७) छ.   पावन अधिक सब तीरथ तैं जाकी धार, जहाँ मरि पापी होत सुरपुर पति है।/देखत ही जाकौ भलो घाट पहचानियत, एक रूप बानी जाके पानी की रहति है। बड़ी रज राखै जाकौं महाधीर तरसत, सेनापति ठौर-ठौर नीकीयै बहति है।/पाप पतवारि के कतल करिबे को गंगा, पुण्य की असील तरवारि सी लसति है॥--सेनापति ज.   अच्युत चरण तरंगिणी, शिव सिर मालति माल। हरि न बनायो सुरसरी, कीजौ इंदव भाल॥--रहीम झ.   "The Ganga, especially, is the river of India, beloved of her people, round which are interwined her memories, her hopes and fears, her songs of triumph, her victories and her defeats. She has been a symbol of India's age long culture and civilization, ever changing, ever flowing, and yet ever the same Ganga." -जवाहरलाल नेहरू
अल-हदीद
इसके मदनी सूरा होने में सब एक मत हैं और इसकी वार्ताओं पर विचार करने से आभासित होता है कि सम्भवतः यह उहुद के युद्ध और हुदैबिया की सन्धि के मध्य किसी समय अवतरित हुई है। यह वह समय था जब इस्लाम को अपने अनुयायियों से केवल प्राण की कुरबानी ही की ज़रूरत न थी बल्कि धन की कुरबानी की भी ज़रूरत थी, और इस सूरा में इसी कुरबानी के लिए ज़ोरदार अपील की गई है। इस अनुमान की आयत 10 से तदधिक पुष्टि होती है। =विषय और वार्ताएँ = इस्लाम के विद्वान मौलाना सैयद अबुल आला मौदूदी लिखते हैं कि इसका विषय अल्लाह के मार्ग में ख़र्च करने पर उभारना है। यह सूरा इस उद्देश्य के लिए अवतरित की गई थी कि मुसलमानों को विशेष रूप से धन की कुरबानियों के लिए तैयार किया जाए और यह बात उनके मन में बिठाई जाए कि ईमान (की मूल आत्मा और वास्तविकता) अल्लाह और उसके धर्म के लिए विशुद्ध-हृदय होना है। जो व्यक्ति इस आत्मा से वंचित है और ईश्वर और उसके धर्म के मुक़ाबले में अपने प्राण, धन और अपने हित को अधिक प्रिय समझे, उसके ईमान की स्वीकृति खोखली है। इस उद्देश्य के लिए सबसे पहले अल्लाह के गुण वर्णित किए गए है ताकि सुननेवालों को भली प्रकार यह एहसास हो जाए कि इस महान सत्ता की ओर से उनको सम्बोधित किया जा रहा है।
मौलाना सैयद अबुल आला मौदूदी के अनुसार इस सूरा में निम्नलिखित वार्ताएँ क्रमशः प्रस्तुत की गई हैं:
(1) ईमान को अनिवार्यतः यह अपेक्षित है कि आदमी ईश्वर के मार्ग में माल ख़र्च करने से पहलू न बचाए।
(3) सत्यमार्ग में जो माल भी ख़र्च किया जाए वह अल्लाह के ज़िम्मा ऋण है, अल्लाह उसे न केवल् यह कि कई गुना बढ़ा-चढाकर लौटाएगा बल्कि अपनी ओर से और अधिक प्रतिदान भी प्रदान करेगा।
(4) परलोक में प्रकाश उन्हीं ईमानवालों के हिस्से में आएगा जिन्होंने ईश्वरीय मार्ग में अपना माल ख़र्च किया हो। रहे वे कपटाचारी जो संसार में अपने ही हित को देखते रहे, परलोक में उनको ईमानवालों से विलग कर दिया जाएगा, वे प्रकाश से वंचित होंगे और उनका परिणाम वही होगा जो काफ़िरों का होगा।
(5) मुसलमानों को उन किताबवालों की तरह नहीं हो जाना चाहिए जिनके हृदय दीर्घकाल की बेसुधियों के कारण पत्थर हो गए। वह ईमानवाला ही क्या जिसका हृदय ईश्वर के स्मरण से न पिघले और उसके अवतरित किए हुए सत्य के आगे न झुके।
(7) सांसारिक जीवन केवल थोड़े दिनों की बहार और एक धोखे की सामग्री है। यहाँ की साज- सज्जा और यहाँ का धन- दौलत, जिसमें लोग एक दूसरे से बढ़ जाने की कोशिश करते हैं, सब कुछ अस्थायी है। स्थायी जीवन वास्तव में पारलौकिक जीवन है। तुम्हें एक- दूसरे से आगे निकलने का प्रयास करना तो यह प्रयास जन्नत की ओर दौड़ने में करो।
(8) संसार में सुख तथा दुःख जो भी होता है अल्लाह के पहले से लिखे हुए फैसले के अनुसार होता है। ईमानवालों का चरित्र यह होना चाहिए कि दुःख या कष्ट आए तो साहस न छोड़ बैठें, और सुख आए तो इतराने न लगें।
(9) अल्लाह ने अपने रसूल खुली- खुली निशानियों और न्याय तुला के साथ भेजे, ताकि लोग न्याय पर स्थिर रह सकें, और इसके साथ लोहा भी उतारा ताकि सत्य को स्थापित करने और असत्य का सिर नीचा करने के लिए शक्ति का प्रयोग किया जाए। इस तरह अल्लाह यह देखना चाहता है कि मनुष्यों में से कौन लोग ऐसे निकलते हैं जो उसके धर्म के समर्थन और उसकी सहायता के लिए खड़े हो और उसके लिए जान लड़ा दें।
इस सूरा का प्रमुख अनुवाद:
क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया।
=बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें Al-Hadid 57:1
=सन्दर्भ:=
=इन्हें भी देखें=
उक्ति-व्यक्ति-प्रकरण
उक्ति-व्यक्ति-प्रकरण दामोदर शर्मा द्वारा रचित एक व्याकरण ग्रंथ है। हिन्दी व्याकरण के इतिहास में इसका महत्त्वपूर्ण स्थान है। इसका रचना काल १२वीं शती का पूर्वार्द्ध माना जाता है। प्राचीनतम हिन्दी-व्याकरण सत्रहवीं शताब्दी का है, जबकि साहित्य का आदिकाल लगभग दशवीं-ग्यारहवीं शताब्दी से माना जाता है। ऐसी स्थिति में हिन्दी भाषा के क्रमिक विकास एवं इतिहास के विचार से बारहवीं शती के प्रारम्भ में बनारस के दामोदर पंडित द्वारा रचित द्विभाषिक ग्रंथ 'उक्ति-व्यक्ति-प्रकरण'6 का विशेष महत्त्व है। यह ग्रंथ हिन्दी की पुरानी कोशली या अवधी बोली बोलने वालों के लिए संस्कृत सिखाने वाला एक मैनुअल है, जिसमें पुरानी अवधी के व्याकरणिक रूपों के समानान्तर संस्कृत रूपों के साथ पुरानी कोशली एवं संस्कृत दोनों में उदाहरणात्मक वाक्य दिये गये हैं।
उदाहरणस्वरूपः-
'कोशली' का लोक प्रचलित नाम वर्तमान में 'अवधी' या 'पूर्वीया हिन्दी' रूढ़ है। इसी अवधी में मलिक मुहम्मद जायसी ने अपनी लोकप्रिय 'पदुमावती' कथा की और बाद में संत तुलसीदास ने रामचरितमानस अर्थात् रामायण कथा की रचना की। ये दोनों महाकवि १६वीं शताब्दी में हुए। प्रस्तुत 'उक्ति-व्यक्ति-प्रकरण' की रचना उक्त दोनों महाकवियों से, कम-से-कम, ४०० वर्ष पूर्व की है। इतने प्राचीन समय की यह रचना केवल कोशली अर्थात् अवधी उपनाम पूर्वीया हिन्दी की दृष्टि से ही नहीं, अपितु समग्र नूतन-भारतीय-आर्यकुलीन-भाषाओं के विकास-क्रम के अध्ययन की दृष्टि से भी बहुत महत्त्व का स्थान रखती है। 'उक्ति-व्यक्ति-प्रकरण' का महत्त्वपूर्ण स्थान न केवल इसके प्राचीन होने से है, बल्कि इसमें किसी अन्य प्रकार से अनभिलिखित बहुत पुरानी हिन्दी के रूपों का विस्तृत एवं क्रमबद्ध प्रस्तुतीकरण से भी है। अतः यह आश्चर्य की बात नहीं है कि इस रचना की जाँच मुख्यतः हिन्दी और नूतन भारतीय आर्य भाषाओं के इतिहास के विचार से की गयी है। अभाग्यवश यह ग्रंथ अपूर्ण एवं त्रुटित है। मूल पाठ में आर्या छन्द की पचास कारिकाएँ हैं जिन पर लेखक की स्वोपज्ञ व्याख्या है। पचास में से केवल २९ कारिकाओं की व्याख्या ही उपलब्ध है।
प्रयाग कुम्भ मेला
प्रयाग कुम्भ मेला प्रयाग में प्रति १२ वर्ष बाद लगने वाला कुम्भ मेला है जिसमें लाखों हिन्दू एकत्र होकर गंगा, यमुना और सरस्वती के संगम पर स्नान करते हैं। सन २०१९ के अर्ध कुम्भ में लगभग ५ करोड़ लोग आये जबकि सन २०१३ के महाकुम्भ में ३ करोड़ लोग कुम्भ-स्नान के लिये आये। इस प्रकार ये मेले विश्व में शांतिपूर्ण कार्य के लिये सबसे बड़े  मेले (एकत्रीकरण) हैं।
भाखड़ा ब्यास प्रबन्ध बोर्ड
भारत तथा पाकिस्‍तान के बीच इन्‍डस जल सन्धि, 1960 पर हस्‍ताक्षर हुए जिसके अनुसार तीन पूर्वी नदियां नामत: सतलुज, ब्‍यास तथा रावी के जल का अनन्‍य प्रयोग करने हेतु भारत को आबंटित किया गया।
सुनिश्चित सिंचाई विद्युत उत्‍पादन तथा बाढ़ की नियंत्रण व्‍यवस्‍था करने के लिए इन नदियों के सर्वोत्‍म उपयोग हेतु एक मास्‍टर प्‍लान तैयार किया गया। भाखड़ा और ब्‍यास परियोजनाएं तत्‍कालीन पंजाब एवं राजस्‍थान के संयुक्‍त उद्यम के रूप में योजना का मुख्‍य हिस्‍सा बनी।
1 नवम्‍वर, 1966 को तत्‍कालीन पंजाब राज्‍य के पुनर्गठन पर भाखड़ा प्रबन्‍ध बोर्ड का गठन भाखड़ा नंगल जलविद्युत परियोजना के प्रशासन, अनुरक्षण एवं परिचालन के लिए पंजाब पुनर्गठन अधिनियम 1966 की धारा 79 के अन्‍तर्गत 1 अक्‍तूबर, 1967 से हुआ।
ब्‍यास परियोजना का कार्य पूर्ण होने पर भारत सरकार द्वारा पंजाब पुनर्गठन अधिनियम 1966 की धारा 80 के अनुसार ब्‍यास निर्माण बोर्ड बी.सी.बी. को भाखड़ा ब्‍यास प्रबन्‍ध बोर्ड में स्‍थानांतरित कर दिया गया। जिस अनुसार 15 मई 1976 से भाखड़ा प्रबन्‍ध बोर्ड को भाखड़ा ब्‍यास प्रबन्‍ध बोर्ड का नाम दिया गया। तभी से भाखड़ा ब्‍यास प्रबन्‍ध बोर्ड राष्‍ट्र की सेवा में समर्पित है तथा भाखड़ा नंगल तथा ब्‍यास परियोजनाओं से पंजाब, हरियाणा, राजस्‍थान, हिमाचल प्रदेश, दिल्‍ली तथा चण्‍डीगढ को जल तथा विद्युत विनियम के निर्बाध वितरण के लिए प्रतिबद्व है।
किरोड़ीमल महाविद्यालय
किरोड़ीमल महाविद्यालय दिल्ली विश्वविद्यालय के उत्तरी परिसर में स्थित एक प्रमुख महाविद्यालय है। इस महाविद्यालय के पढ़े छात्र-छात्राये देश विदेशो में अनेक महत्वपूर्ण पदों पर कार्यरत है।
अगइया-२ गाँव, सनहौला (भागलपुर)
अगइया-२ सनहौला, भागलपुर, बिहार स्थित एक गाँव है।
विनोद चन्द्र पाण्डेय
विनोद चन्द्र पाण्डेय (16 फ़रवरी 1932 – 7 फ़रवरी 2005) एक राजस्थान कैडर के भारतीय सिविल सेवक थे और विशेष रूप से 1989-1990 में कैबिनेट सचिव थे। वह बिहार, झारखण्ड और अरुणाचल प्रदेश के राज्यपाल भी थे।
निजी जीवन
पाण्डेय का जन्म 16 फरवरी 1932 को जम्मू, ब्रिटिश भारत में हुआ था। उन्होंने इलाहाबाद विश्वविद्यालय से पढ़ाई की है।
उनका जन्म ए को क ऐसे परिवार में हुआ, जो दो अन्य कैबिनेट सचिवों (बी डी पाण्डेय और कमल पाण्डेय) के कारण प्रसिद्ध था। उनके बड़े भाई गोविन्द चन्द्र पाण्डेय एक प्रसिद्ध विद्वान और इतिहासकार थे।
राज्यपाल और अन्य प्रशासनिक पद
भारतीय प्रधानमंत्री विश्वनाथ प्रताप सिंह के कार्यकाल में वह 23 दिसम्बर 1989 से 11 दिसम्बर 1990 तक कैबिनेट सचिव रहे। इससे पूर्व जब सिंह वित्त मंत्री थे तब पाण्डेय राजस्व सचिव थे। दोनों एक ही समय पर इलाहाबाद विश्वविद्यालय से पढ़े थे।
अटल बिहारी वाजपेयी सरकार के कार्यकाल में वह बिहार (1999–2003), झारखण्ड (अल्पकाल के लिए 2002 में) और अरुणाचल प्रदेश (2003–04)के राज्यपाल नियुक्त रहे।
मृत्यु
उनका देहान्त नोएडा, उत्तर प्रदेश में अरुणाचल प्रदेश के राज्यपाल पद छोड़ने के दो महीने बाद हुआ था।
ज्वालामुखी (1980 फ़िल्म)
ज्वालामुखी 1980 में बनी हिन्दी भाषा की फ़िल्म है।
अंतरराष्ट्रीय क्रिकेट 2001-02
2001–02 अंतर्राष्ट्रीय क्रिकेट सीज़न सितंबर 2001 से अप्रैल 2002 तक था।  इस सीज़न में 43 टेस्ट मैच, 88 एकदिवसीय अंतर्राष्ट्रीय, 5 प्रथम श्रेणी मैच, 5 लिस्ट ए मैच, 2 महिला टेस्ट मैच और 20 महिला एक दिवसीय अंतर्राष्ट्रीय मैच हुए।
अन्तर्राष्ट्रीय वायु यातायात संघ - विमानक्षेत्र कोड
यह कोड IATA प्रस्ताव-763 द्वारा निर्धारित किया जाता है।, इसका प्रबन्धन मॉन्ट्रियल में स्थित IATA मुख्यालय करता है। इन संकेतों को वर्ष में दो बार IATA एयरलाइन कूट निर्देशिका (कोडिंग डायरेक्ट्री) में प्रकाशित किया जाता है। यह कोड उस समय का अद्वितीय अंक होता हैं, यद्यपि कई अप्रचालित सांकेतिक अंकों को एक निर्धारित अन्तराल के पश्चात पुनः प्रयोग किया जा सकता है। कई देश जैसे कि कनाडा इन IATA संकेतों को अपने अधिकारिक वैमानिक प्रकाशनों में प्रयोग नहीं करते हैं। IATA, यह कोड रेलवे स्टेशनों के लिये भी जारी करता है। IATA द्वारा चुनी गयी विमानक्षेत्र की सूची उपलब्ध है। IATA द्वारा सूचीबद्ध रेलवे स्टेशनों के कोडों को रेल कम्पनियाँ जैसे कि ऐम्ट्रैक, फ्रांसीसी राष्ट्रीय रेल कार्पोरेशन, ड्यूश बान एवं हवाई कम्पनियाँ आपसी सहमती और साझेदारी से प्रयोग में लाती हैं।
सृष्टिवाद
सृष्टिवाद (Creationism) वह साम्प्रदायिक विचार है जो मानता है कि प्रकृति और उसके विविध पक्ष (पृथ्वी, जीवन, मानव आदि) को किसी अलौकिक 'भगवान' ने बनाया है। आधुनिक विज्ञान, जीवन की उत्पत्ति क्रम-विकास या एवोल्यूशन द्वारा मानता है जिसमें सबसे पहले जल में एककोशीय जीवों की उत्पत्ति हुई और उससे क्रमशः अन्य जटिल जीवों की।
पाकिस्तान लोकतान्त्रिक आन्दोलन
पाकिस्तान लोकतांत्रिक आंदोलन या पीडीएम (PDM) इमरान खान के शासन के विरुद्ध पाकिस्तान में राजनीतिक दलों का गठबंधन है। इसका नेतृत्व इस्लामवादी जमीयत उलेमा-ए-इस्लाम (एफ) के नेता मौलाना फज़ल-उर-रहमान ने किया है, और दो दलों द्वारा समर्थित हैं, जिन्होंने पहले पाकिस्तानी राजनीति का नेतृत्व किया है, पाकिस्तान मुस्लिम लीग (एन) और पाकिस्तान पीपुल्स पार्टी ।
संघटक
यह गठबंधन 11 राजनीतिक दलों द्वारा बनाया गया है:
५जी
५जी या पाँच जी॰ बेतार मोबाइल फ़ोन सेवा की पाँचवीं पीढ़ी है। इससे पिछली २॰जी॰, ३जी और ४जी पीढ़ियां थीं। ५॰जी॰ की रफ़्तार कम-अज़-कम ४-५ गीगाबाइट प्रति सैकंड होगी। 5॰जी॰ टेक्नोलॉजी के बाद इंटरनेट के उपयोगकर्ताओं को डाटा की हाई डेन्सिटी मिलने लगेगी। बेहतर कवरेज मिलेगा और मोबाइल उपकरणों की बैटरी भी कम खर्च होगी। मई 2013 से ही इस टेक्नोलॉजी पर काम शुरू हो गया था।
टेक्नोलॉजी हमारे वर्तमान ४॰जी॰ नेटवर्क की तुलना में तेज़ रफ़्तार, तुच्छ विलंबता (अंतराल), बेहतर विश्वसनीयता, बड़े पैमाने पर नेटवर्क क्षमता, बढ़ी हुई उपलब्धता और वर्तमान 4॰जी॰ नेटवर्क से बेहतर अनुभव प्रदान करने का वादा करती है।
५॰जी॰ का आगमन
5॰जी॰ टेक्नोलॉजी के रिसर्च एंड डवलपमेंट में चीन अग्रणी देश है। चीन ने 5॰जी॰ के तीसरे चरण पर काम शुरू कर दिया है। चाइना मोबाइल और वाहवे टेक्नोलॉजीज़ कंपनी लिमिटेड इस अनुसंधान में सबसे आगे हैं। उम्मीद है कि जून 2019 में 5॰जी॰ मानकों का पहला पूर्व वाणिज्यिक प्रॉडक्ट आ जाएगा।
नेटवर्क
५॰जी॰ जिस तरह से तैयार किया जा रहा है उसके अनुसार यह वर्तमान एल॰टी॰ई॰ नेटवर्क पर काम कर सकेगा। इसके अधिकतर फ़ीचर एल॰टी॰ई॰ एडवांस मानकों पर काम कर सकेंगे। एक अनुमान के अनुसार वर्ष 2025 तक दुनिया की एक-तिहाई आबादी को 5॰जी॰ नेटवर्क से कवरेज मिलेगा।
5॰जी॰ नेटवर्क में एक बिलकुल ही नए रेडियो स्पेक्ट्रम बैंड पर काम करता है, 5॰जी॰ मिलीमीटर वेव्स इस्तेमाल करता है, इसके बाद एक फ़्रीक्वेंसी को ब्रॉडकास्ट करता है, जो 30 से 300 गीगाहर्ट्ज़ पर काम करता है, इसके पहले यह 6 गीगाहर्ट्ज़ पर काम करता है। अभी तक इस तकनीक को सेटलाइट और राडार सिस्टम के बीच में संपर्क के लिए इस्तेमाल किया जाता था,  हालाँकि मिलीमीटर वेव्स किसी भी इमारत या अन्य किसी ठोस वस्तु के बीच में से आसानी से पार नहीं जा सकती हैं, इसके कारण ही 5॰जी॰ को स्मॉल सेल्स का भी लाभ मिलता है।
वर्तमान 4॰जी॰ नेटवर्क की तुलना में 100 गुना बेहतर प्रदान करने के लिए है। दुनिया की की ज़रूरतों में काफ़ी बदलाव आ रहा है ।
5जी की आवश्यकता को माइक्रोवेव बैंड 3.3 गीगाहर्ट्ज़-4.2 गीगाहर्ट्ज़ में नए स्पेक्ट्रम द्वारा पूरा किए जाने की उम्मीद है, और एम॰एम॰-वेव बैंड में उपलब्ध बड़े बैंडविड्थ का उपयोग करना, बड़े एंटीना सरणी और 3-डी॰एम॰ओ॰, नेटवर्क डेन्सिफ़िकेशन, और नए तरंग रूपों के माध्यम से स्वतंत्रता की स्थानिक डिग्री में वृद्धि, और नए तरंग रूप जो 5जी सेवाओं की अलग-अलग मांगों को पूरा करने के लिए स्केलेबिलिटी और लचीलापन प्रदान करते हैं।
५॰जी॰ फ़ॉरम
५॰जी॰ टेक्नोलॉजी के विकास के लिए ५॰जी॰ फ़ॉरम बड़े स्तर पर काम कर रही है। इन फ़ॉरम पर सॉफ़्टवेयर इंजीनियर, वायरलेस कम्युनिकेशन एक्सपर्ट, मोबाइल हैंडसेट कम्पनियाँ, मोबाइल सर्विस प्रोवाइडर कम्पनियाँ, विभिन्न देशों की सरकारें आपसी समन्वय और सहयोग से काम कर रहे हैं।
कारखेत, रानीखेत तहसील
कारखेत, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
ईसप की दंतकथाएँ
ईसप की दंतकथाएं या ईसपिका दंतकथाओं का एक संग्रह है जिसका श्रेय 620 ईपू से 520 ईपू के बीच प्राचीन यूनान में रहने वाले एक गुलाम और कथक ईसप को जाता है। उसकी दंतकथाएं विश्व की कुछ सर्वाधिक प्रसिद्ध दंतकथाओं में से हैं। ये दंतकथाएं अजकल के बच्चों के लिए नैतिक शिक्षा का लोकप्रिय विकल्प बनी हुई हैं। ईसप की दंतकथाओं में शामिल कई कहनियां, जैसे लोमड़ी और अंगूर (जिससे “अंगूर खट्टे हैं” मुहावरा निकला). कछुआ और हिरन, उत्तरी हवा और सूरज, लड़का जो चिल्लाया भेड़िया आया और चींटी और टिड्डे की दंतकथाएं पूरे विश्व में अत्यंत प्रसिद्ध हैं।
पहली शताब्दी ईस्वी में तिआना के दार्शनिक अपोलोनियस के द्वारा ईसप के बारे में यह कहने का उल्लेख हैः
... वे लोग जो सबसे सादा खाने को बहुत अच्छी तरह खाते हैं, उसी तरह उसने महत्त्वपूर्ण सच्चाइयों को सिखाने के लिए छोटी-छोटी घटनाओं का उपयोग किया और कहानी सुनाने के बाद वह किसी बात को करने या न करने की सलाह भी जोड़ देता है। तब भी, वह वास्तव में कवियों की अपेक्षा सत्य से अधिक जुड़ा हुआ था, क्योंकि कवि तो अपनी स्वयं की कहानियों को संभव बनाने के लिए उनके साथ बल प्रयोग करते हैं, लेकिन वह कहानी सुना कर, जिसे हर कोई जानता है कि सच नहीं है, इस तथ्य के साथ कि उसने यह दावा नहीं किया कि वे सत्य घटनाएं थीं, सच्चाई कह देता था। (फिलोस्ट्रॉटस, तिआना के अपोलोनियस का जीवन पुस्तक सं:14)
उद्गम
यूनानी इतिहासकार हेरोटोडस के अनुसार ये दंतकथाएं ईसा पूर्व पांचवीं शताब्दी में प्राचीन यूनान में रहने वाले एक ईसप नामक गुलाम द्वारा लिखी गई थीं। इीसप का उल्लेख कई प्राचीन यूनानी ग्रंथों में भी मिलता है- अरिस्टोफेन्स ने अपनी हास्य नाटिका द वॉस्प्स में नायक फिलोक्लिओन को भोज समारोहों में होने वाले वार्तालापों से ईसप का बेतुकापन सीखे हुए होना चित्रित किया थ; प्लेटो ने फीडो में लिखा था कि सुकरात ने ईसप की कुछ दंतकथाओं को, “जो उन्हें याद थीं”, पद्य में परिवर्तित करके अपना जेल का समय काटा था।
बहरहाल, दो मुख्य कारणों से - क्योंकि ईसप से संबंधित दंतकथाओं के अंदर दी गई बहुत सी शिक्षाओं में परस्पर विपोधाभास है और क्योंकि ईसप के जीवन के संबंध में प्राचीन विवरणों में परस्पर विरोधाभास है, अतः अधुनिक दृष्टिकोण यह है कि सारी की सारी दंतकथाएं, जिनका श्रेय उसको दिया जाता है, संभवतः केवल ईसप ने नहीं रची थीं, यदि कभी वास्तव में उसका अस्तित्व रहा था। आधुनिक अधययन से यह पता चलता है कि “ईसपीय” रूप की दंतकथाएं और कहावतें सबसे पहले तीसरी शताब्दी ईसापूर्व सुमेर और आकड दोनों के समय में मौजूद थीं। इसलिए, ईसप की दंतकथाओं के साहित्यिक रूप में रचे जाने का सर्वाधिक प्राचीन उल्लेख प्राचीन यूनान, प्राचीन भारत या प्राचीन मिस्र में नहीं बल्कि प्राचीन सुमेर और आकड में प्रकट हुआ था।
ईसप और भारतीय परंपराएं
ईसप दंतकथाओं और बौद्ध जातक दंतकथाओं तथा हिंदू पंचतंत्र में वर्णित भारतीय परंपराओं में लगभग एक दर्जन दंतकथाएं समान हैं, हालांकि प्रायः उनके वर्णन में व्यापक भिन्नता है। इसलिए इस पर कुछ विवाद है कि यूनानियों ने ये दंतकथाएं भारतीय कथकों से सीखीं या उसका उलटा हुआ या यह पारस्परिक प्रभाव था। लोब के संपादक तथा ईसप की दंतकथाओं की एक निश्चयात्मक सूची के लेखक बेन ई. पेरी ने अपनी पुस्तक बेब्रियस और फीड्रस में चरम स्थिति अपनाई है कि
हालांकि ईसप और बुद्ध लगभग समकालीन थे, उन की कहानियां तब तक नहीं लिखी गई थीं जब तक कि उनकी मृत्यु के बाद कुछ शताब्दियां नहीं गुजर गईं और कुछ उदासीन विद्वान अब परस्पर विरोधी और अभी तक उभऱ रहे साक्ष्यों के परिप्रेक्ष्य में इतना चरम रवैया अपनाने को तैयार हो गए हैं।
ग्रीक संस्करण
कब और कैसे ये दंतकथाएं प्राचीन यूनान से चलकर आईं यह अभी भी एक रहस्य बना हुआ है। कुछ तो किसी भी तरह से बेब्रियस और फीडस से पुरानी नहीं हो सकती, ईसप के कई शताब्दियों बाद, अन्य तो उसके भी बाद. सबसे पुराना उल्लिखित संकलन चौथी शताब्दी ईसा पूर्व के एक अथीनियन वक्ता और राजनेता, फलेरम के देमेट्रियस द्वारा किया गया था, जिन्होंने दंतकथाओं को वक्ताओं के उपयोग के लिए दस पुस्तकों के एक सेट में संकलित किया था। अरस्तू के इस अनुयायी ने, पूर्व के यूनानी लेखकों द्वारा अलग-अलग उद्धरणों के रूप में उपयोग की गई सभी दंतकथाओं को गद्य में रखते हुए मात्र उन्हें सूचीबद्ध किया था। कम से कम यह इसका एक सबूत तो था जिसका श्रेय दूसरों के द्वारा ईसप को दिया गया था; लेकिन इसमें पशु दंतकथाओं, काल्पनिक लघुकथाओं, कार्य-कारण सिद्धांत या व्यंग्यात्मक मिथकों के जरिए मौखिक परंपरा से उन तक पहुंची कोई कहावत या मजाक, जिसे इन लेखकों ने संचारित किया हो, शामिल होने का उन पर आरोपण हो सकता था। यह ईसप के वास्तविक लेखकत्व की बजाय उसके नाम की शक्ति का सबूत अधिक है, जिसने ऐसी कहानियों को अपनी ओर खींचा। जो भी हो, यद्यपि देमेट्रियस के काम का अगली बारह शताब्दियों तक अक्सर उल्लेख किया गया था और इसे ईसप का अधिकृत कार्य माना जाता था, जिसकी कोई प्रतिलिपि अब मौजूद नहीं है। आजकल के संकलनों का उद्गम बेब्रियस के बाद के यूनानी संस्करणों से हुआ था, जिसमें से कोलिएम्बिक छंद में कोई 160 दंतकथाओं की अधूरी पाडुलिपि मौजूद है। वर्तमान धारणा यह है कि वह पहली शताब्दी ईस्वी में हुआ था। 11वीं शताब्दी में “सिंटीपस” की दंतकथाएं सामने आई थीं जिन्हें अब यूनानी विद्वान माइकल ऐंद्रोपुलस की रचना माना जाता है। ये एक सिरिअन संस्करण का अनुवाद हैं, जो स्वयं बहुत पुराने यूनानी संकलनों से अनूदित था तथा जिनमें कुछ दंतकथाएं ऐसा हैं जो पहले दर्ज नहीं हुई थीं। 9वीं शताब्दी में एक पादरी इग्नेशियस द्वारा कोलिएम्बिक टेट्रामीटर में पचपन दंतकथाओं का संकलन भी पूर्वी स्रोतों से प्राप्त कहानियों के इसमें समावेश के कारण उल्लेख योग्य है।
पहली शताब्दी ईस्वी के ताल्मूड और मिद्राशिक साहित्य पर यहूदी व्याख्याओं में ईसपीय नीतियों के प्रकटीकरण ने उनमें पूर्वी स्रोतों से कहानियों के प्रवेश पर कुछ प्रकाश डाला है। उनमें कोई तीस दंतकथाएं हैं, जिनमें से बारह ऐसी हैं जो यूनानी और भारतीय दोनों स्रोतों में समान है, छः ऐसी हैं जो सिर्फ भारतीय स्रोतों में हैं तथा अन्य छः सिर्फ यूनानी स्रोत में. जहां यूनान, भारत और ताल्मूड में समान दंतकथाएं मौजूद हैं, इनके ताल्मूडिक स्वरूप का दृष्टिकोण भारतीय दृष्टिकोण के अधिक निकट है। इस प्रकार, भेड़िया और सारस की दंतकथा को भारत में शेर और एक अन्य पक्षी की कथा कहा जाता है। जब यहूदियों को रोम के विरुद्ध विद्रोह करने से तथा एक बार फिर से अपने सिर शेर के जबड़ों में देने से रोकने के लिए जोशुआ बेन हनन्याह ने उन्हें यह दंतकथा सुनाई (जन.आर. lxiv) थी, वह भारत से लिए गए कुछ रूपों की उसको अच्छी जानकारी होना प्रदर्शित करता है।
लैटिन संस्करण
ईसप का लैटिन के यांब वाले ट्राईमीटरों में पहला विस्तृत अनुवाद, पहली शताब्दी ईस्वी में सीजर ऑगस्टस की दासता से मुक्त व्यक्ति, फीड्रस द्वारा किया गया था, यद्यपि कम से कम एक दंतकथा अनुवाद दो शताब्दी पूर्व कवि एनियस द्वारा तथा अन्य होरेस के कार्य के रूप में संदर्भित होती हैं। अन्ताकिया के वक्ता एफ्थोनियस ने 315 में इन में से कोई चालीस दंतकथाओं पर एक ग्रंथ लिखा और उसको लैटिन गद्य में परिवर्तित किया। उस समय के तथा बाद के समकालीन प्रयोगों का चित्रण करने के कारण यह अनुवाद उल्लेखनीय है। वक्ता और दार्शनिक ईसप की दंतकथाओं को एक अभ्यास के रूप में अपने शोध छात्रों को देने के अभ्यस्त थे, न सिर्फ उनको कहानी की शिक्षा पर चर्चा करने के लिए उन्हें आमंत्रित करते थे, बल्कि अपने स्वयं के नए संस्करण बनाने के लिए उन पर अभ्यास करने तथा इस प्रकार शैली और व्याकरण के नियमों के अनुसार अपने आप उन्हें पूर्ण करने के लिए भी कहते थे। कुछ समय बाद कवि ऑसोनियस ने इनमें से कुछ दंतकथाएं पद्य में लिखीं, जिनका एक समकालीन लेखक जो अधिक प्रसिद्ध नहीं था, जुलियानस टिटिएनस ने इनका गद्य में अनुवाद किया, तथा 5वीं शताब्दी के आरंभ में एविएनस ने इन 42 दंतकथाओं को लैटिन शोककाव्य में परिवर्तित किया था। फीड्रस के गद्य संस्करणों में सबसे बड़ा, सबसे पुराना और सर्वाधिक प्रभावशाली वह है जिस पर एक अन्यथा अज्ञात दंतकथाकार रोमुलस का नाम है। इसमें कम से कम 10वीं शताब्दी पुरानी तिरासी दंतकथाएं शामिल हैं, जो “ईसप” के नाम से और भी पुराने और रूफस को संबोधित गद्य संस्करण जिसकी रचना और भी पुराने कैरोलिंगियन काल में हुई होगी, पर आधारित प्रतीत होती हैं। यह संकलन एक स्रोत बन गया था, जिससे मध्य युग के उत्तरार्द्ध में गद्य और पद्य में लैटिन दंतकथाओं के सभी संकलनों की पूर्णतः या अंशतः व्युत्पत्ति हुई थी। संभवतः 12वीं शताब्दी के आसपास रचित, रोमुलस की शोककाव्य में पहली तीन पुस्तकों का एक संस्करण, मध्यकालीन यूरोप में सर्वाधिक उच्च प्रभावशाली ग्रंथों में से एक था। इन्हें विभिन्न (अन्य शीर्षकों के साथ) नामों रोमुलस काव्य या रोमुलस शोककाव्य से संदर्भित किया गया, यह लैटिन के लिए एक आम शिक्षण पाठ था और पुनर्जागरण तक यह व्यापक रूप से लोकप्रिय रहा था। लैटिन शोककाव्य में रोमुलस का एक अन्य संस्करण, 1157 में सेंट अल्बान्स में जन्मे, एलेक्जेंडर नेकम द्वारा तैयार किया गया था।
रोमुसल के शोककाव्य के व्याख्यात्मक "अनुवाद" मध्य युगीन यूरोप में बहुत आम थे। सबसे पुरानों में से एक 11वीं शताब्दी में चबानीस के एडेमार का था जिमें कुछ नई सामग्री है। इसके बाद लगभग 1200 के आसपास सिस्टर्सियन भिक्षु चेरिटन के ओडो द्वारा नीति कथाओं का गद्य संकलन आया जिसमें दंतकथाओं को (जिनमें से कई ईसपीय नहीं हैं) एक मजबूत मध्यकालीन और पुरोहिती रंग दिया गया है। इस व्याख्यात्मक प्रवृत्ति तथा अभी और अधिक गैर-ईसपीय सामग्री का समावेश तो बढ़ना ही था क्योंकि आने वाली शताब्दियों में विभिन्न यूरोपीय भाषाओं में संस्करण प्रकाशित होने लगे थे।
पुनर्जागरण के दौरान साहित्यिक लैटिन के पुनरुत्थान के साथ, लेखकों ने ईसप की पारंपरिक तथा अन्य वैकल्पिक स्रोतों से साथ-साथ सामने आई दंतकथाओं के संग्रह संकलित करना आरंभ कर दिया। इनमें से सबसे पुराना लोरेंजो बेविलाक्वा, जिसे लॉरेंशियस एब्सटेमियस के नाम से भी जाना जाता है, ने 197 दंतकथाएं लिखी थीं जिनमें से पहली एक सौ हिकेटोमीथियम के रूप में 1499 में प्रकाशित हुई थीं। ईसप की तो बहुत कम शामिल की गई हैं। अधिक से अधिक, कुछ पारंपरिक दंतकथाओं को अपनाया गया है और पुनर्व्याख्या की गई हैः शेर और चूहा को जारी रखा गया है और एक नया अंत दिया गया है (दंतकथा 52) जबकि बलूत और सरकंडा बन गई है “एल्म और विलो” (53). मध्यकालीन कथाएं भी हैं जैसे परिषद में चूहे (195) तथा लोकप्रिय कहावतों का समर्थन करने के लिए सृजित कहानियां जैसे पानी अभी भी गहरा बहता है (5) और एक स्त्री, एक गधा और एक अखरोट का पेड़ (65). अधिकतर बाद में रॉजर ल'एस्ट्रेंज की ईसप तथा अन्य प्रमुख पौराणिक कथाकारों की दंतकथाएं (1692) के द्वित्तीय अर्द्ध में शामिल की गई थीं; कुछ एच. क्लार्क की ईसप की चुनी हुई दंतकथाएं: अंग्रेजी अनुवाद के साथ (1787) की 102 में भी प्रकट हुई, जिनके अंग्रेजी और अमरीकी दोनों संस्करण थे।
बाद में पद्य में दंतकथाओं के तीन उल्लेखनीय संकलन और थे, जिनमें से सर्वाधिक प्रभावशाली गैब्रिअली फीर्नो की सेन्टम दंतकथाएं (1564) थी। एक सौ में से अधिकांश दंतकथाएं ईसप की हैं लेकिन हास्यप्रद कथाएं भी हैं जैसे डूबी हुई महिला और उसका पति (41) तथा मिल मालिक, उसका पुत्र और गधा (100). जिस वर्ष इटली में फीर्नो प्रकाशित हुई थी, उसी वर्ष हीरोनिमस ओसियस ने एक Fabulae Aesopi carmine elegiaco redditae शीर्षक से जर्मनी में 294 दंतकथाओं का संकलन निकाला था। इसमें भी कुछ कहीं और से ली गई थीं जैसे नांद में कुत्ता (67). तब 1604 में ऑस्ट्रियाई पैंटोलियों वेस, जिन्हें पैंटेलियों कैंडीडस के नाम से जाना जाता है, ने एक सौ पचास दंतकथाएं (Centum et Quinquaginta Fabulae) प्रकाशित की थी। 152 कविताओं को विषय अनुसार समूहीकृत किया गया था, कहीं-कहीं एक ही दंतकथा के लिए एक से अधिक कविताएं भी समर्पित थीं, यद्यपि उसका वैकल्पिक संस्करण प्रस्तुत करते हुए, जैसे बाज और बुलबुल (133-5). इसमें शेर, भालू और लोमड़ी (60) के सर्वाधिक पुराने यूरोपीय उदाहरण भी शामिल थे।
क्षेत्रीय भाषाओं में संस्करण
18वीं से 19वीं शताब्दी में सभी यूरोपीय भाषाओं में बड़ी मात्रा में पद्य में दंतकथाएं लिखी जाती देखी गईं। रोमांस क्षेत्र में क्षेत्रीय भाषाओं और बोलियों ने ला फोंटेन और उतने ही लोकप्रिय ज्यां-पियरे क्लेरिस द फ्लोरियां से रूपांतरित संस्करणों का उपयोग किया। सबसे पुराना प्रकाशन एक गुमनाम फेबल्स कॉसाइड्स एन बेर्स गैसकाउन्स (Fables Causides en Bers Gascouns) (गैसकॉन भाषा में चयनित दंतकथाएं, बेयॉन, 1776) था जिसमें 106 दंतकथाएं थीं। इसके बाद 1809 में जे. फोको की ऑक्सीटन लिमोजीन बोली में क्वेक्स फेबल्स चोइसीज द ला फोंटेन एन पेटोइस लिमोजीन आई थी।
पियेरा डिजाए द गेजबइयों (Pierre Désiré de Goësbriand) (1784-1853) ने 1836 में तथा ईव लुईस मारी कोदो (Yves Louis Marie Combeau) (1799-1870) ने 1836-38 के बीच ब्रेटन में संस्करण लिखे थे। सदी के मध्य के बाद जेबी: बास्क में दो अनुवाद आएः 50 J-B. आर्कू की चोई द फेबल्स द ला फोंटेन, त्रोदोएक्स एन वर्स बास्क्स (Choix de Fables de La Fontaine, traduites en vers basques) (1848) में और 150 फादर मार्टिन गोयेट (Abbé Martin Goyhetche) की फेब्लिआक एदो एलेगियाक लाफोंतेनतारिक बेरोशिज आर्क्युएक (Fableac edo aleguiac Lafontenetaric berechiz hartuac)  (बेयोन, 1852). प्रोवांकल की बारी एंतोनी बीगो (1825–97) के ली बोतोआं द गेतों, पोइजी पैथोआस (Li Boutoun de guèto, poésies patoises) के साथ आई थी, इसके बाद 1881-91 के बीच नीमा बोली में दंतकथाओं के कई संग्रह आए। फ्रांस-प्रशिया युद्ध के बाद क्षेत्र के सत्तांतरण के पश्चात 1879 में ला फोंतेन के एलसेशियन (जर्मन) संस्करण प्रकट हुए. अगली शताब्दी के अंत में, भाई डेनिस-यूसुफ सिबलर (1920-2002) भाइयों ने इस बोली में रूपातरणों का एक संग्रह प्रकाशित किया जो 1995 से कई बार मुद्रित हो चुका है।
पश्चिमी फ्रांस की कई बोलियों (पोतां-सतोजे (Poitevin-Saintongeais)) में ला फोंतेन के कई रूपांतरण थे। इनमें सबसे पहला था वकील एवं भाषाविद जीन हेनरी बर्गो द मैरेट्स (1806-73) का सेंटोज्या बोली में दंतकथाओं और कहानियों का संग्रह (Recueil de fables et contes en patois saintongeais) (1849). लगभग उसी समय लिखने वाले अन्य रूपांतरकारों में पियरे जाक लूजो (Pierre-Jacques Luzeau) (जन्म 1808), एडवर्ड लकुवे (1828-99) तथा मार्क माचेडियर (1830-1898 शामिल हैं। 20 वीं सदी में, मार्सेल रोल्ट (जिनका उपनाम डायोक्रेट है), यूजीन चैरियर, फादर आर्सीन गार्नियर, मार्सेल डूलार्ड और पियरे ब्रिसार्ड हुए थे। आगे उत्तर की ओर, पत्रकार और इतिहासकार जेरी हर्बर्ट (1926-1985) ने कुछ दंतकथाओं को पिकार्ड की बोली कैम्ब्राई जिसे स्थानीय रूप से श्खू नाम से जाना जाता है, रूपांतरित किया था। इस बोली में और हाल के दंतकथाओं के अनुवादकों में जो टैंगे (2005) और विलियम लूवनकोर्ट (2009) शामिल हैं।
19वीं शताब्दी में वॉलून बोली में साहित्य के पुनर्जागरण के दौरान, अनेक लेखकों ने दंतकथाओं के संस्करणों को जागीरदारों की मसालेदार भाषा (और विषयवस्तु) में रूपांतरित किया था। उनमें शामिल थे चार्ल्स डूवीवीर (1842 में); जोसेफ लमये (1845) और 1851-67 टीम के ज्यां-जोसेफ डेहिन (1847, 1851-2) और फ़्राँस्वा बेलो (1851-67), जिन्होंने मिलकर पुस्तकें I-VI कवर की थी। चार्ल्स लेटेलिअर (मॉन्स, 1842) तथा चार्ल्स वेरोट (नैमूर, 1844) ने अन्य बोलियों में रूपांतरण किए थे, बहुत बाद में, लियॉन बर्नस ने चार्लेरोइ की बोली में ला फोंतेन की कोई एक सौ नकल प्रकाशित की थीं (1872), उसका अनुसरण किया जोसेफ डरेन ने जिसने 1880 के दशक में बोरीनेज बोली में बोसकेत्या उपनाम से लिखा था। रूपांतरणों की चल रही लहर में सर्वाधिक सफल का ही उल्लेख करते हुए 20वीं शताब्दी में जोसेफ हाउस (1946) का कोन्द्रोज बोली में पचास दंतकथाओं का संग्रह आया था। फ्रांस और बेल्जियम दोनों ही में इन सभी गतिविधि के पीछे मकसद बढ़ती केन्द्रीयता और राजधानी, जो तब तक मुख्यतः एकभाषी क्षेत्र रहा था, की भाषा पर अतिक्रमण के खिलाफ क्षेत्रीय विशिष्टता पर जोर देना था।
क्रियोल
कैरेबियन क्रियोलों ने भी 19वीं शताब्दी के मध्य से इस तरह के रूपांतरों के विकास को शुरू में उपनिवेशवादी परियोजना के हिस्से के रूप में लेकिन बाद में अपनी बोली के लिए प्यार और गर्व के रूप में देखा. फ़्राँस्वा अचिलो मोबाट (1817-66) ने ला फोंतेन की दंतकथाओं का मार्टीनिक की बोली में रूपांतरण ले बैंबस में फेबल्स द ला फोंतेन ट्रेवस्टीज एन पेटोइस (Fables de la Fontaine travesties en patois) (1846) किया था। पड़ोसी ग्वाडेलोप में पॉल बूदो (1801-70) द्वारा 1850-60 के बीच मूल दंतकथाएं लिखी जा रही थी किंतु उसके मरणोपरांत तक इन्हें एकत्र नहीं किया गया था। तुकांतवाली दंतकथाओं के कुछ उदाहरण 1869 में त्रिनिदाद की प्रांसीसी क्रियोल की व्याकरण में नज़र आए थे जिनहें जॉन जैकब थॉमस (1840-89) ने लिखा था और ये 1869 में प्रकाशित हुई थी। नई शताब्दी की शुरुआत ने देखा जॉर्ज सील्वेन का प्रकाशन क्रिक! क्रैक!   फेबल्स द ला फोंतेन रेकोंतीस पार अन मोंतेगार्द हैतिएन एट ट्रांसक्राइट एन वर्स क्रिओल्स (एक हैती पर्वतारोही द्वारा कही गई ला फोंतेन की दंतकथाएं क्रियोल पद्य में लिखा गई, 1901).
दक्षिण अमेरिकी मुख्य भूमि पर, अल्फ्रेड द सेंट क्वेंटिन ने 1872 में ला फोंतेन से मुक्त रूप से दंतकथाओं के एक संग्रह को गायनीज क्रियोल में रूपांतरित कर प्रकाशित किया था। यह कविताओं और कहानियों के संग्रह में से (आमने-सामने अनुवाद सहित) एक पुस्तक थी जिसमें क्षेत्र का इतिहास और क्रियोल व्याकरण पर एक लेख भी शामिल था। कैरेबियन के दूसरी ओर, जूल्स चोपिन (1830-1914) 19वीं शताब्दी के अंत में लुइसियाना गुलाम क्रियोल में ला फोंतेन का रूपांतर कर रहा था। इन संस्करणों में से तीन पद्य संकलन क्रियोल ईथोजः 19वीं शताब्दी का फ्रैंकोफोन काव्य लुशियाना (इलिनॉयस विश्वविद्यालय, 2004) में नॉर्मन शपिरो के द्वारा बोली अनुवाद सहित प्रकट हुआ था। चोपिन की सभी कविताएं सेंटेनरी कॉलेज, लुसियाना द्वारा प्रकाशित की गई हैं (फेबल्स एट रेवेरीज, 2004).
हिंद महासागर में द्वीपों में फ्रेंच क्रियोल में संस्करण कैरिबियन की तुलना में कुछ पहले बनने शुरू हो गए थे। लुई हैरी (1801-1856) ने 1820 में ब्रिटेनी से रियूनियन में आप्रवास किया था। एक स्कूल अध्यापक बन जाने के बाद इसने ला फोंतेन की दंतकथाओं का स्थानीय बोली में Fables créoles dédiées aux dames de l’île Bourbon (द्वीप की महिलाओं के लिए क्रियोब दंतकथाएं) में रूपांतरण किया था। यह 1829 में प्रकाशित किया गया था और इसके तीन संस्करण निकालने पड़े थे। इसके अलावा ला फॉनटेन की 49 दंतकथाएं 1900 के आसपास रोडोलफाइन यंग (1860-1932) द्वारा सेशेल्स बोली में रूपांतरित की गई थी किंतु वे 1983 तक प्रकाशित नहीं हो सकीं। जीन लुइस रॉबर्ट की हाल ही में बेब्रियस का रियूनियन क्रियोल में अनुवाद (2007) इस प्रकार के रूपांतरों में एक और मकसद जोड़ता है। दंतकथाएं गुलाम संस्कृति की अभिव्यक्ति के रूप में शुरू हुईं और उनकी पृष्ठभूमि कृषि जीवन की सादगी में है। क्रियोल गुलाम इस अनुभव को मालिक की शिष्ट भाषा की अपेक्षा अधिक शुद्धता के साथ स्थानांतरित करता है।
अशिष्ट भाषा (स्लैंग)
शहरी कठबोली में अनुवाद का एक सबसे पुराना उदाहरण था 1929 में Les Fables de Gibbs (गिब्स की दंतकथाएं) शीर्षक से एक ही कागज की मुड़ी हुई शीट पर एक विशिष्ट दंतकथा। इस अवधि के दौरान अन्य लेखकों ने अंततः Fables de La Fontaine en argot (कठबोली में ला फोंतेन की दंतकथाएं) (Etoile sur Rhône 1989) लिखा. इस के बाद द्वितीय विश्व युद्ध के बाद लोकप्रियता में इस शैली का विकास हुआ। 1945 के आस पास बर्नार्ड गेल्वल के दंत कथाओं के दो छोटे संग्रहों के पीछे-पीछे 15-15 दंतकथाओं के दो संकलन 'मार्कस' (पेरिस 1947, 1958 और 2006 में पुनर्मुद्रित), एपी कॉन्ड्रेट की कठबोली में दंतकथाओं की शृंखला (Recueil des fables en argot) (पेरिस, 1951) तथा जियो सैंड्री (1897-1975) और जीन कोल्ब की कठबोली में दंतकथाएं (Fables en argot) (पेरिस, 1950/60) प्रकाशित हुए. ऐसे अधिकतर मुद्रण निजी तौर पर बनाई गई पुस्तिकाएं और पर्चे थे, जो मनोरंजनकर्ताओं द्वारा अपने प्रदर्शन के समय अक्सर बेचे जाते थे, इनकी तिथि तय कर पाना मुश्किल है। इन कविताओं में से कुछ तो उल्लेखनीय प्रदर्शनकर्ताओं की निर्देशिका में प्रवेश पा गई, जैसे बॉबी फॉरेस्ट तथा ईव्स डिनाइ़ड जिनको दर्ज कर लिया गया। फ्रांस के दक्षिण में, जार्ज गौदों युद्ध के बाद की अवधि में दंतकथाओं की तह की हुई कई शीट प्रकाशित की थीं। एकालाप के रूप में वर्णित इन में खिचड़ी भाषा ल्यों तथा भूमध्य की सामान्य भाषा साबिर प्रयोग की गई थी। फ्रांस के कई भागों में अन्यों द्वारा कठबोली संस्करणों का लिखित या रिकॉर्डेड रूप में बनना आज भी जारी है।
बच्चों के लिए ईसप
अंग्रेजी में ईसप की दंतकथाओं का पहला छपा हुआ संस्करण 26 मार्च,1484 को विलियम कैक्सटन द्वारा प्रकाशित किया गया था। इसके बाद शताब्दियों में गद्य और पद्य में कई अन्य लोगों, ने अनुसरण किया। 20वीं शताब्दी में बेन ई. पेरी ने 1952 में लोब क्लासिकल लाइब्रेरी के लिए बेब्रियस और फीड्रस की ईसपीय दंतकथाओं को संपादित किया और टाइप से क्रमांकित सूची संकलित की। ओलिविया और रॉबर्ट टेम्पल के पेंगुइन संस्करण का शीर्षक है ईसप की संपूर्ण दंतकथाएं (1998) किंतु वास्तव में बेब्रियस, फीड्रस तथा अन्य प्रमुख प्राचीन स्रोतों से कई कथाओं को छोड़ दिया गया है। अधिक हाल ही में, 2002 में ईसप की दंतकथाएं शीर्षक वाले लौरा गिब्स के एक अनुवाद को ऑक्सफोर्ड वर्ल्ड्स क्लासिक्स द्वारा प्रकाशित किया गया था। इस पुस्तक में 359 शामिल हैं और सभी प्रमुख यूनानी और लैटिन स्रोतों से चयन किया गया है।
18वीं शताब्दी तक दंतकथाएं बड़े पैमाने पर शिक्षकों, प्रचारकों, भाषण निर्माताओं और नीतिशास्त्र उपदेशकों द्वारा वयस्कों को उपयोग के लिए दी जाती थीं। ये दार्शनिक जॉन लोके थे जिन्होंने, लगता है सबसे पहले शिक्षा के संबंध में कुछ विचार (1693) में बच्चों को विशेष दर्शक के रूप में लक्षित करने की वकालत की थी। उनकी राय में ईसप की दंतकथाएं हैं
युवा लोग दंतकथाओं के लिए विशेष लक्ष्य हैं, यह विचार खास तौर पर कोई नया नहीं था और इन दर्शकों के लिए अनेक शानदार योजनाएं यूरोप में पहले से ही व्यवहार में लाई जा चुका थी। 17वीं शताब्दी में पोप पायस IV द्वारा गैब्रियल फीर्नो की सौ दंतकथाएं (Centum Fabulae of Gabriele Faerno) को अधिकृत किया गया था 'ताकि उसी समय और उसी पुस्तक से नैतिक और भाषायी शुद्धता बच्चे भी सीख सकें'. 1670 के दशक में जब फ्रांस के राजा लुई XIV अपने छः वर्षीय पुत्र को पढ़ाना चाहते थे, तो उन्होंने वरसाई की भूलभुलैया में चुनी हुई 38 दंतकथाओं का प्रतिनिधित्व करती हुई जलचालित मूर्तियों की एक शृंखला स्थापित की थी। इस के लिए उन्हें चार्ल्स पेरो द्वारा सलाह दी गई थी, जिसने बाद में जाकर फीर्नो की व्यापक रूप से प्रकाशित लैटिन कविताओं का फ्रांसीसी पद्य में अनुवाद किया था ताकि वे व्यापक दर्शकों तक लाई जा सकें. तब 1730 के दशक में नई आध्यात्मिक कविता और नैतिकता सबसे खूबसूरत धुनों पर (Nouvelles Poésies Spirituelles et Morales sur les plus beaux airs) आठ खंडों में सामने आई जिसके पहले छह में विशेष रूप से बच्चों को लक्षित करके दंतकथाओं का एक अनुभाग रखा गया था। इस में ला फॉनटेन की दंतकथाओं को उस समय की हवा के अनुसार फिर से लिखा गया था और सामान्य प्रदर्शन के लिए व्यवस्थित किया गया था। इस कार्य की प्रस्तावना में टिप्पणी की गई है कि 'उनकी उम्र के अनुकूल उनके लिए उपयोगी पाठों को आकर्षक बनाकर देने में हम अपने आप को प्रसन्न इनुभव करते हैं, हमने उनको उन अपवित्र गीतों के लिए नफरत दी है जिन्हें वे गाते थे और जो केवल उनकी मासूमियत को भ्रष्ट करने का काम करते थे।' यह कार्य लोकप्रिय रहा था और अगली शताब्दी में उसे पुनर्मुद्रित किया गया था।
ब्रिटेन में 18वीं शताब्दी में विभिन्न लेखकों ने कहानी की एक संक्षिप्त रूपरेखा देते हुए और आमतौर पर उसके नैतिक और व्यावहारिक अर्थ पर एक लंबी टिप्पणी दे कर इस नए बाजार का विकास शुरू किया था। इस तरह के कार्यों में से पहला है रेवरेंड सैमुएल क्रोक्साल की ईसप तथा अन्य की दंतकथाएं, प्रत्येक दंतकथा के लिए एक अनुप्रयोग के साथ, अंग्रेजी में नए सिरे से लिखी गई. एलिशा किर्काल द्वारा प्रत्येक दंतकथा के लिए नक्काशी के साथ यह पहली बार 1772 में प्रकाशित हुई थी, 19वीं शताब्दी के उत्तरार्ध तक यह लगातार पुनर्मुद्रित होती रही। एक अन्य लोकप्रिय संग्रह था जॉन न्यूबेरी का युवाओं और वृद्धों में सुधार के लिए पद्य में दंतकथाएं जिसका श्रेय परिहासपूर्वक अब्राहम ईसप एस्क्वायर को जाता है, जिसे 1757 में प्रथम संस्करण के प्रकाशन के बाद दस संस्करण और देखने थे। रॉबर्ट डॉड्सले की तीन खंडों में ईसप तथा अन्य कथाकारों की चयनित दंतकथाएं प्रतिष्ठित होने के कई कारण हैं।. पहला यह कि यह 1761 में बर्मिंघम में जॉन बास्करबिले द्वारा मुद्रित की गई थी, दूसरा यह कि पात्रों जानवरों के बोलने के कारण यह बच्चों द्वारा पसंद की गई, शेर शाही अंदाज में और उल्लू वाक्यांश की धूमधाम के साथ बात करता था; तीसरा क्योंकि इसमें दंतकथाओं के तीन भाग थे प्राचीन स्रोतों से दंतकथाएं, अधिक हाल की (जिसमें जीन द ला फोंतेन से अधार ली गई शामिल हैं) तथा उसकी खुद की ईजाद की गई नई कहानियां.
थॉमस बेविक के टाइन पर न्यूकासल से संस्करणों के भी समान रूप से प्रतिष्ठित होने का कारण उनके द्वारा प्रयुक्त लकड़ी के सांचों की गुणवत्ता थी। उनके नाम से प्रकाशित होने वाली पहली पुस्तक 1784 में प्रकाशित तीन भागों में चुनी हुई दंतकथाएं थी। इसके बाद 1818 में ईसप तथा अन्य की दंतकथाएं आई थी। यह कार्य तीन वर्गों में विभाजित है: पहले में डोड्सले की कुछ दंतकथाएं हैं जिनकी प्रस्तावना में गद्य में शिक्षा है; दूसरे में 'प्रतिबिंबों के साथ दंतकथाएं' हैं जिसमें प्रत्येक कहानी के बाद एक गद्य तथा एक पद्य में शिक्षा और उसके बाद एक लंबा गद्य प्रतिबिंब; तीसरे 'पद्य में दंतकथाएं' में कई अनाम लेखकों की कविताओं में अन्य स्रोतों से दंतकथाएं हैं, इनमें कविता में ही शिक्षा शामिल की गई है।
19वीं शताब्दी के आरंभ में लेखकों ने विशेष रूप से बच्चों के लिए कविताए लिखना शुरू किया था और उनके परिणाम में दंतकथाएं शामिल थीं। सर्वाधिक लोकप्रिय में से एक था बकवास कविता का लेखक, रिचर्ड स्क्रैफ्टन शार्प (मृत्यु 1852), नई पोशाक में पुराने मित्रः पद्य में परिचित दंतकथाएं पहली बार 1807 में आई और उसके बाद लगातार संवर्धित संस्करणों में 1837 तक चली. जेफरी टेलर की कविता में ईसप, कुछ मूल के साथ पहली बार 1820 में प्रकाशित हुई, उतनी ही लोकप्रिय थी और इसके भी कई संस्करण निकले थे। संस्करण जीवंत हैं लेकिन टेलर कथानक के साथ के साथ काफी स्वतंत्रता लेता है। दोनों लेखक 18वीं शताब्दी के संग्रहों की अत्यधिक गंभीर प्रकृति के प्रति सजग थे और इस का उपाय करने की कोशिश की थी। विशेष रूप से शार्प ने उनके द्वारा प्रस्तुत दुविधा की चर्चा की और इसी समय में क्रोक्साल के कहानी संग्रह के प्रारूप की ओर झुकते हुए एक उपाय की भी सिफारिश कीः
शार्प भी लिमरिक का प्रवर्तक था, लेकिन उसके ईसप के संस्करण लोकप्रिय गीत उपायों के रूप में हैं और यह 1887 तक नहीं हो पाया था कि लिमरिक स्वरूप को अच्छे ढंग से दंतकथाओं में लागू किया जाता. ऐसा एक शानदार हस्त निर्मित कला और शिल्प आंदोलन संस्करण में हुआ, बच्चे का अपना ईसपः वॉल्टर क्रेन द्वारा अलग से चित्रों के रूप में नैतिक शिक्षाके साथ दंतकथाएं कविता के रूप में संक्षिप्त की हुई.
बाद के कुछ गद्य संस्करण भी अपने चित्रों के लिए विशेष रूप से उल्लेखनीय थे। इनमें से एक था थॉमस जेम्स द्वारा ईसप की दंतकथाएं: एक नया संस्करण, मुख्यतः मूल स्रोतों से (1848) जॉन टेनियल द्वारा डिजाइन किए गए एक सौ से अधिक चित्रों के साथ. टेनिअल खुद अपने काम से अधिक संतुष्ट नहीं थे और मौका मिलने पर कुछ चित्रों को हटा कर एक संशोधित संस्करण 1884 में निकाला, जिसमें अर्नेस्ट हेनरी ग्रिसेट तथआ हैरिसन वेयर के चित्र भी शामिल थे। एक बार रंगीन प्रतिकृतियां के लिए प्रौद्योगिकी आ जाने के बाद, चित्र और अधिक आकर्षक बन गए। आरंभिक 20वीं शताब्दी के उल्लेखनीय संस्करणों में आर्थर रैखम (लंदन, 1912) के चित्रों के साथ वी.एस. वर्नोन जोन्स का दंतकथाओं का नया अनुवाद और अमेरिका में मिलो विंटर द्वारा चित्रित बच्चों के लिए ईसप (शिकागो, 1919) थे।